ресурси.
 2. Чрез дерогация от член 2, компетентните органи на държавите-членки, както са посочени в изброените в приложение II уебсайтове, могат да разрешат освобождаването на определени замразени финансови средства или икономически ресурси или да предоставят определени финансови средства или икономически ресурси при спазване на условията, които считат за подходящи след като установят, че финансовите средства или икономическите ресурси са необходими за извънредни разходи, ако държавата-членка е уведомила останалите държави-членки и Комисията за основанията, поради които счита, че трябва да бъде дадено такова специално разрешение, най-малко две седмици преди предоставянето на разрешението.
 3. Държавите-членки информират останалите държави-членки и Комисията за всяко разрешение, предоставено съгласно параграфи 1 и 2.“
 4.
 Член 8 се заменя със следното:
 „Член 8
 Комисията се упълномощава да изменя приложение II въз основа на информацията, предоставена от държавите-членки.“
 5.
 Вмъква се следният член:
 „Член 8а
 1. Когато Съветът реши да приложи към физическо или юридическо лице, образувание или орган мерките, посочени в член 2, параграф 1, той изменя съответно приложение I или IА.
 2. Съветът съобщава на физическото или юридическото лице, образуванието или органа, посочени в параграф 1, решението си, включително основанията за включването му в списъка, като това се прави непосредствено, ако адресът е известен, или чрез публикуване на известие, за да се предостави възможност на физическото или юридическото лице, образуванието или органа да представи възражения.
 3. Когато има представени възражения или нови съществени доказателства, Съветът преразглежда решението си и уведомява за това физическото или юридическото лице, образуванието или органа.
 4. Списъците в приложения I и IА се преразглеждат редовно и най-малко веднъж на 12 месеца.“
 6.
 Вмъква се следният член:
 „Член 9б
 Когато в настоящия регламент се съдържа изискване за уведомяване, информиране или изпращане на други съобщения на Комисията, адресът и останалите данни за връзка, които се използват за тази цел, са посочените в приложение II.“
 7.
 Приложение I към Регламент (ЕО) No 765/2006 се заменя с текста в приложение I.
 8.
 Текстът в приложение II се вмъква в Регламент (ЕО) No 765/2006 като приложение IA.
 9.
 Приложение II към Регламент (ЕО) No 765/2006 се изменя, както е посочено в приложение III.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 31 януари 2011 година.
 За Съвета
 Председател
 C. ASHTON
 (1) ОВ L 280, 26.10.2010 г., стр. 18.
 (2) Виж стр. 40 от настоящия брой на Официален вестник.
 (3) ОВ L 8, 12.1.2001 г., стр. 1.
 (4) ОВ L 281, 23.11.1995 г., стр. 31.
 ПРИЛОЖЕНИЕ I
 „ПРИЛОЖЕНИЕ I
 Списък на физическите и юридическите лица, образувания или органи по член 2, параграф 1, член 2, параграф 2 и член 2, параграф 4
 Имена (английска транскрипция)
 Имена (изписване на беларуски език)
 Имена (изписване на руски език)
 Дата на раждане
 Място на раждане
 Адрес
 Номер на паспорта
 Длъжност
 1.
 Lukashenko, Aleksandr Grigorievich
 (Lukashenka, Alaksandr Ryhoravich)
 Лукашенка Аляксандр Рыгоравiч
 ЛУКАШЕНКО Александр Григорьевич
 30.8.1954 г.
 Копис, Витебска област
 Президент
 2.
 Nevyglas, Gennadi Nikolaevich
 (Nievyhlas,